66 



Na Flammarionovoj su generalnoj karti glasoviti kanali ve- 

 ćinom jednostavni, tek oni, koji sa se u ovih 25 godina najčešće 

 vidjeli udvostručeni, nacrtani su tako i u karti (n. pr. Cerberus, 

 Gasius, Gyndes, Heliconius, Protonilus, Phison, Jamuna, Hydra- 

 otes, Nilokeras Nilus). Karta je izrađena u Merkatorovoj projek- 

 ciji i seže do 70'^ s jedne i druge strane ekvatora. Opazi t će se, 

 kako kanali u većim širinama postaju sve jači, no to je samo 

 posljedica ovoga načina projekcije. Kako bi se ova karta do))u- 

 nila, dodane su joj još obje polarne kalote od 70'^ širine do po- 

 lova i na njima su zabilježene sniježne pjege u vrijeme minima: 

 južni snijeg u g. 1879., a sjeverni g. 1888.') S mjesta se vidi, da 

 se taljenje snijega na južnoj polutki jače ističe nego na sjevernoj. 

 Na sjevernoj polarnoj kapici pokazao se g. 1888. iznenada kanal, 

 koji sastavlja dvije točke uskoga hiperborejskoga jezera. 



Pitanje o pravoj biti Marsovih formacija nije riješeno : lomu 

 će trebati obilnoga i dugotrajnoga studija. Dobro je, što je Ame- 

 rikanac Lowell svoju veliku zvjezdarnicu u izvrsnoj atmosferi 

 Flagstaffa, (u kojoj je namjestio ekvatorijal od 24" (= 61 cm) 

 i gotovo 10 m fokalne daljine izrađen od poznatoga Alvana 

 Glarka, posvetio gotovo samomu izučavanju Marsa. Izvrsni, go- 

 tovo savršeni instrument, na kojem se u onoj atmosferi mogu 

 upotrebljavati često uvećavanja od 163 do 728 puta, a katkada i 

 od 1028 do 2818 puta, bez sumnje će u bližnjim opozicijama 

 mnogo doprinijeti, da se zagonetka Marsa što skorije riješi, a uz 

 Lowellov opservatorij još je na zemlji čitav niz zvjezdarnica, koje 

 Marsa trajno i uporno studiraju. Spominjem Nizzu, Juvissy, Mi- 

 lan, Lošinj Mali. 



U najnovije je vrijeme Lane publicirao Čitavu seriju stu- 

 dija o kanalima na Marsu. Autor kao da je pri tom išao baš za 

 tim, da bi se uvjerio, kako je pojava kanala čisto subjektivna. 

 Različne ploče, koje predstavljahu planet, bijahu bez ikakva de- 

 t.aila na njima namještene u određenim daljinama od durbina 

 ponajviše u nezgodnoj rasvjeti. Zatim zamoli Lane različne osobe, 

 da ispituju te ploče na durbin i da nacrtaju konfiguracije, koje 

 na njima vide. Četiri su osobe na njima vidjele kanale Schiapa- 

 rellijeve. Jedan je opažač toliko bio uvjeren o realnosti nacrtanih 

 kanala, te nije ni vjerovao, da su mu pokazali poslije pokusa 



') Prodavač pokazuje i ovo dvije karto. 



